
I din top er der en let brise, ved roden er der lunt og varmt. Det ser ud som om du mangler vand, men jeg ved bedre. Dine rødder har rigeligt hvor det kommer fra.


Dit lærred kører den ene filmstrimmel igennem efter den anden. Du husker alle de forelskede par, der ved din fod stod og kyssede i måneskin, eller ved højlys dag. De par som ikke kunne holde og dem som måtte signere i din bark. De fleste sluttede med et foreviget budskab om, for altid.


Nogle kom alene, imens andre forgæves, forsøgte at bortforklare den tabte aftale. Du selv er din egen mage og trøster de sårede så godt du kan, bare ved at være dig. Syntes du jeg har dig kær om vinteren, eller er jeg en kryster når det kommer til vinter og kun husker dine grønne blade.


Træet svarede drengen, ”Jeg syntes du skal besøge mig når du vil. Jeg er her til enhver tid og skulle det ske at jeg går ud, så går du bare hen til en anden, for alle her i skoven er min familie og fæller med de dybeste rødder langt, langt tilbage”


Tæt ved søen står et gammelt træ, rødderne er blottede og bagved står en hær af venner og familie. Imellem dem og mig er der en sti, men det gør ikke noget, for vores rødder holder om hinanden under jorden. Vi har altid holdt i hånden, selvom afstanden sommetider er stor. Vi kan tale sammen ved at røre hinandens rødder, for vi er de første stemmer på jorden og vælger berøring som tavshedens alibi, trods det at vi kan tale som Homo Sapiens. Mennesket har ikke helt opdaget vores evner. Vi er liv som alle andre og kan mærke og lytte med vinden. Det er ligesom en regndans, magisk, men tordenvejr er nok lige der, hvor grænsen går. Tit mødes mennesket og holder en samtale, nogle gange rørende ved vores fødder. Ofte om kærlighed og andre gange om fjollerier og forfængelighed. Dybe tanker og samtaler kan det også blive til, vi har hørt meget igennem tiden.









Kapitel 1


I regnen går en dreng, han har været her før. Sommetider står han stille, lige her hvor jeg bor. Jeg har tit haft lyst til at tale med ham. Der er noget trist over ham, han er ofte ked af det. Sommetider tror jeg, han er ved at springe i søen for at drukne sig. Han er ikke så gammel, måske 16 år, han har en blå hjemmehæklet trøje på og gule bukser. Hans hår minder ikke om mit, jeg har grene og hans er tyndt og mørkebrunt. Næste gang jeg ser ham, vil jeg måske fortælle ham en hemmelighed, der kan muntre lidt op, men kun hvis han er ked af det.


Tiden gik og vejret skiftede fra efterår til vinter, men vi kunne holde varmen min familie og jeg. Drengen lå i sin seng en søndag morgen og så ud af vinduet. Sneen lagde sig som en dyne uden for og duggen løb langsomt ned af ruden. Der var et lille smil om munden, han tænkte på at lege ude i sneen. Det kriblede i fingrene og tæerne, begge fødder vippede frem og tilbage under dynen. Energien steg til hovedet og begejstringen fik fart. Planen var lagt.


”Jeeenss,” råbte stemmen ned fra køkkenet, kan du så komme ned og hjælpe til. Det var hans mor, som havde brug for hjælp. Hun var svagsynet og trak på hans resurser.


”Du bliver nødt til at hjælpe mere til herhjemme, der er vasketøj og rengøring, det laver ikke sig selv,” sagde Jens mor. ”Ja mor, jeg skal nok,” svarede Jens.


Hans far var gået bort, dvs. at han levede endnu, men havde forladt Jens og hans mor til fordel for en anden dame. Jens var nu manden i huset, mente hans mor. Jens savnede sin far og havde svært ved at forstå det valg som hans far havde truffet. Han havde forladt sin søn og hans mor.


Ofte gav det mindreværdskomplekser. Det føltes som om, at han ikke var god nok. Når det hele ramlede, gik Jens ned til søen og tænkte på at ende det hele, bare springe i. Han havde hørt om en, der havde taget noget sovemedicin og drukket en hel flaske sprut og så bare var svømmet ud, indtil kræfterne slap op.


Tankerne om den historie kørte indimellem rundt inden i hovedet på Jens. Hvordan skulle han ende livet og hvordan kunne han komme lettest herfra? Jeg fik det hele med, for når den lille dreng stod ved min fod, vidste jeg, hvordan han havde det. Ofte talte han højt og forbandede sin far langt væk, men jeg kunne høre, at han indenunder sin vrede, savnede ham inderligt meget.









Kapitel 2


Jens var på vej ud for at lege i sneen, efter de endte gøremål, var det tid til at bygge en snemand. Han brugte hele eftermiddagen på at bygge den og blev ganske tilfreds. Først et par kartofler som øjne og så en gulerod, munden blev lavet af en lille gren, som havde et skævt smil, det passede så fint til Jens humør den dag.


”Du skal have et navn og jeg må tage et billede af dig,” tænkte Jens. Jens skyndte sig ind for at hente sit kamera, imens han tænkte på, hvad hans snemand skulle hedde. ”Min far hedder Ole, så du skal hedde Bole, men du får et sværd, for du skal være stærkere end ham.” Du skal kunne forsvare dig imod en ond mand, som bare går sin vej og efterlader sin søn og min mor. ”Dumme svin,” tænkte Jens, imens tankerne skiftede over i sørgmodighed og afsavn.


Hans snemand blev lidt kedelig at se på, stoltheden kunne ikke opretholdes længe, efter han fik taget et billede.


Klik og følelsen blev trist og sørgmodig. ”Menneskene har det med at gøre hinanden fortræd, de træder på hinanden i et væk og undskylder med stress og jag.” Hans største ønske var, at se far og mor sammen igen, at leve som de gjorde førhen.


Han så gerne, at far skrottede hende prinsessen, som han ikke kunne lide. Kontakten var minimal og ofte med et kort visit. Det endte altid med, at Jens gik ned til søen og sad op af det gamle træ og kiggede ud over vandet. Nogle gange var det tårer der kom ud og andre gange var det vrede, som en storm der rusker i toppen af træet.


Det kildede sådan i træets hårtop, men det gik hurtigt over, den erfaring havde træet fået med de mennesker, det havde mødt på sin vej. De kom selvfølgelig til træet, men efterlod deres historie, nogle gange skar de i barken, det kunne være et hjerte eller et bogstav, det samme gjorde Jens en dag.









Kapitel 3


Han skrev Bole, men jeg ændrede det da han gik, til hans fars navn Ole, for det var ham han savnede allermest. Da Jens kom tilbage, blev han noget forskrækket, da han så navnet Ole.


”Jamen det kan da ikke passe, jeg skrev da Bole, som navnet på min snemand.”


Jens forsøgte flere gange, men jeg blev ved med at ændre det, indtil han forsøgte at skære meget dybt. Jeg rømmede på mig og baskede med mine grene, som en storm der var på vej. Det fik Jens til at løbe hjem for en stund.


”En gang for længe siden, slog der et lyn ned i mig og det gav en flænge, så jeg troede at skovfogeden ville fælde mig, men jeg fik lov at blive stående. Barken havde snoet sig om mit sår og lavet en hule på bagsiden. De andre træer, altså min familie som stod lige ved siden af mig, havde skygget for mig og på den måde var skaden ikke så slem. Der var plads til et helt menneske og der var tit nogle der legede gemme ved at kravle ind i mig. Jeg havde det perfekte gemmested. Vand var der nok af og jeg fungerede rigtig fint.


Mange dyr havde prøvet lykken, men jeg havde gjort mig hård og undgik forrådnelse. Der var spætten, som hjalp med at fjerne orme og særligt mange egern, som ledte efter forråd.


Vi var en stor familie og havde brug for hinanden. Det at jeg stod så tæt ved søen gav mig uanede mængder vand og under jorden gav jeg det videre til andre tørstige fæller med lange rødder. Selv fiskene suttede ind imellem på mine tæer og det føltes så dejligt. I skal forestille jer, at nogle af mine rødder lå blottet ude under vandet, derfor var de også gemmesteder for fisk og smådyr.


En dag kom to kærestefolk gående med hinanden i hånden, jeg ved ikke hvorfor de lige skulle stoppe her hvor jeg stod, måske var det pga. udsigten eller det at man kunne læne sig op af mig og se ud over vandet. Det blev til mange kys og løfter, som selv et træ kan have svært ved at holde. Jeg er din for evigt, sagde pigen og drengen smilede med dyb ro i øjnene, og sagde jeg elsker også dig og vil være hos dig for altid. Pludselig tog han den velkendte lommekniv frem, den med træskaft og begyndte at skære i mig. Det gjorde ikke noget, så længe det bare var min bark der blev fjernet en smule af. Det var ligesom at mennesket havde givet mig, et tattoo.


Mennesket har givet mig et tattoo skænket med kærlighed. Hver gang på min fødselsdag smider jeg noget af min bark, men kærligheden både står og forgår. Sommetider vender de tilbage med nåle og ridser så det kilder. Slutter med et kys til solsortens triller, tænder lys eller puster ud, mærker deres ønske, prøver at holde på deres navne så længe jeg kan.


En anden dag kom pigen tilbage, grædende og med våde øjne, talte hun om sit for evigt. Hun lagde hånden på mig og længtes efter sin tabte kærlighed. Hun satte sig ned, med ryggen op ad mig og så ud over vandet og sagde, ”Hvordan kunne du gøre det?” Jeg kunne mærke hendes historie og det løb koldt ned af min stamme og helt ud i rødderne. Jeg startede en blæst i min krone og fik hende til at føle kulden. Det var egentlig meningen at, hun så skulle vælge at gå hjem, men hun gik ud i vandet. Sådan endte hun sit liv og der går ikke en dag, uden jeg ønsker, at hun ville havde gjort noget andet.


En anden gang kom en flok gæster her i skoven og de havde travlt med at holde om mig, alle sammen. Kram et træ var deres dagsorden og det føltes nu dejligt. Jeg kunne ikke lade være med at holde af menneskene.


De slog lejr og overnattede i et telt, lige ved side af min familie og jeg gjorde det bedste jeg kunne for at behage. Vi lokkede fugle til og fik nogle dejlige dage. Mit lille skjulested blev brugt flittigt til gemmeleg.


En af gæsterne fortalte om en pige som endte sine dage hernede ved søen og jeg kunne mærke en sørgmodig samhørighed gennem mine fæller rundt om i skoven. De fleste træer havde stået i flere hundrede år, hvor Nordmannsgran, Rød træ, Cedertræ og Tuja, kom til i midten af 1800-tallet, men vi var lige gode venner af den grund.


Jeg selv er et bøgetræ og næsten femten meter højt, mine rødder strækker sig meget langt ud i skovbunden.









Kapitel 4


Drengen Jens kom bedrøvet forbi en dag og jeg kunne mærke på hans skridt i skovbunden, at han var meget ked af det. Han talte til sig selv om sin far og om alt det de kunne lave sammen, men gav udtryk for alvorligt svigt. Han var virkelig ked af det og som han sad og græd op af min stamme, prøvede jeg at skabe kontakt, ved at kalde på fugle og andre smådyr i skoven, men det virkede kun kortvarigt. Han smilede og rejste sig op og sagde, ”I er de eneste virkelige venner,” selvom de ikke kunne svare tilbage. Han satte sig forsigtigt ned ved bredden lige foran mig og lagde benene ned i vandet. Langsomt lod han kroppen falde ned og hovedet var under, men tittede op. Jeg var klar over at der måtte gøres noget.


Han svømmede ud i det sorte vand og jeg kunne se at kræfterne var sluppet hurtigt op. Da han gik under løftede jeg en af mine rødder, så de gav ham fodfæste. Hans enes sko kunne lige akkurat stå med spidsen på min rod og da det er svært at vænne sig til ikke at trække vejret, kom hovedet op. Jeg kunne se, at han var forskrækket, for han kunne jo ikke vide, hvad jeg havde gjort.


Han gik på mine rødder ind på land og forbandede sig selv i et væk. Tankerne kørte rundt i hovedet på ham og han var bange, måske mest over sin egen reaktion og handling. Han frøs som en lille hundehvalp og sad og græd på bredden. Han blev ligeså langsomt klar over, at der var noget, der havde holdt hånden over ham. Nogen der ville ham det godt og som ikke syntes at selvmord var nogen løsning.


Som han sad her lige foran mig, lagde jeg nænsomt en gren rundt om ham, med mine bløde blade. Han blev helt stille og de mørke tanker blev afløst af dyb forbavselse.


”Min gode ven,” sagde jeg til drengen, din handling gør ikke nytte eller gavn for nogen, tænk på dem du efterlader og sårer dybt, ved at give op og vælge, ikke at være her mere. Han vendte sig om og så på mig. Jeg ved godt at jeg havde brudt alle skovens regler og kontakten med mennesket burde være minimal, men jeg kunne ikke lade være. ”Du kan tale,” sagde Jens. Ja for din skyld taler jeg gerne, jeg kan mærke din smerte og afsavn, men selvmord er ingen løsning.


”Din energi strømmer inden i mig, er vi ens vi to?” spurgte drengen. ”Lige nu er vi,” svarede jeg. Et hvidt lys var rundt om os og vi var ophøjet til en hellig samhørighed, som alle kan finde frem, hvis de går helt ind og mærker efter.


Efter en rum tid begyndte vi at tale sammen. Jens kom ned til mig hver dag.


Nogle gange flere gange om dagen, mange gange for at sige, ”godmorgen eller ”godnat.” Om aftenen havde han en lommelygte med de første par gange, men jeg åbnede indimellem kronen i min top og lod måneskinnet lyse ned i skovbunden. ”God aften Jens,” sagde jeg ”Godaften træ,” svarede Jens. Jens fortalte om de forhindringer han havde og jeg lyttede, min familie kunne også høre med. Jens var oppe at køre over vores venskab og vi blev rigtig gode venner.









Kapitel 5


Vores venskab startede i foråret og Jens fik det bedre og bedre som tiden gik. Jeg fortalte ham historier, om de forelskede par der kom forbi og om børn der legede i skoven. Der var mange opmuntrende fortællinger og dem fortalte jeg flest af. Jeg prøvede at give Jens noget der kunne dulme hans mismod og fornemmelse for svigt.


En af historierne var et par, som nyforelsket kom forbi og med hinanden i hånden så ud over søen, hvor jeg stod. De var betagede af min særlige plads, som så mange andre og ofte følte jeg min matrikel ganske overrendt. De talte om, hvor glade de var for hinanden og deres evige kærlighed. En dag kom de og kvinden var gravid. De så hinanden i øjnene og der var dybde i. Over tid lærte jeg dem at kende. Deres lille ny, var nu en anden størrelse, men kærligheden var stabil og dybden uigennemtrængelig. Der var intet, der kunne skille dem ad. Barnet nød godt af sine forældres opmærksomhed og venskab.


Barnets kærlighed stod proportionelt med forældrenes dybde. De var tætte, lige som os her i skoven, som når vores blade rør ved hinanden og rødderne deler væske. Selvfølgelig havde de konflikter som alle andre, men når bølgerne kunne stige, blev der overbærende lavvande imellem dem. De fandt ud af at kærligheden havde taget bolig i dem for altid.


En dag efter flere sæsoner, var deres søn blevet stor og havde en pige med. Han ville vise hende mit skønne sted og det faldt i god smag. De havde den samme dybde, særligt drengen, der nu var blevet mand spejlede sig i kvinden.


Jens lyttede til min historie om familien og jeg kunne se, at der var nogle uoverensstemmelser inde i ham. ”Der kan du bare se,” sagde Jens til mig, måske havde han mere kærlighed til kvinden, end hun havde til ham. En dyb kløft og divergens sad i Jens. Han var jo skilsmissebarn og jeg havde et nyt projekt, som var at hjælpe Jens. Jeg må godt nok indrømme, at det er længe siden jeg har set de yngre par, men hans forældre kommer jævnligt forbi. Deres kærlighed holder.









Kapitel 6


Foråret blev til sommer og efteråret trådte i karakter. Jens kom engang imellem, men ikke så ofte. Når Jens kommer forbi næste gang, vil jeg fortælle ham, at det yngste par ikke er sammen mere og hvorfor.


De andre træer forsøgte at kommunikerer rundt på egnen. ”Vi savner ham din ven,” sagde de. De var enige om, at træets mission var god, men man kunne jo ikke styre alt. Jens kom forbi en vintermorgen, bedrøvet. ”Jeg har brug for dig,” sagde Jens. ”Jamen Jens dog, jeg har også brug for dig, hvor har du været?” svarede jeg. ”Jo det skal jeg fortælle dig, jeg har haft en kæreste, men det gik forbi,” sagde Jens.” ”Hvorfor tog du så ikke hende med herned?” spurgte jeg. ”Det turde jeg ikke,” svarede Jens. ”Det kan jeg godt forstå, men Jens, du må fortælle om hvad der gik galt,” sagde jeg, med rolig stemme.


Jens fortalte at han ønskede at se havets blå i hendes øjne, men bildte sig selv for meget ind. ”Jeg kunne mærke at vi ikke passede sammen,” sagde Jens. ”Hvordan det?” spurgte jeg. ”Jo hun var forelsket i mig, men jeg følte hele tiden mistillid og troede ikke på hende.” svarede Jens. ”Jamen gav hun ikke udtryk for det?” spurgte jeg. ”Jo, men det koksede indimellem i mit hoved. Jeg synes måske, at det var for godt til at være sandt,” sagde Jens. ”Halløj Jens,” du kan da ikke lade sådan en dejlig kvinde gå,” sagde Jeg. ”Jamen problemet er bare sådan, at jeg fortalte hende om mine følelser og derefter blev hun så ked af det, at vi gik hver til sit.” sagde Jens. ”Uha! Jens,” svarede jeg, det mindede om en pige jeg engang ikke kunne hjælpe. Tror du det kan ske?” spurgte Jens. ”Ja det er sket før,” svarede jeg.” ”Åh nej,” sagde Jens.


Jeg beroligede Jens, men syntes at han skulle straffes lidt for sit kaos. Jeg tænkte, at det måske kunne gøre, at han ville huske det til en anden gang, hvis han skulle møde kærligheden. Derfor afslørede jeg lidt af min hemmelighed, efter jeg fortalte hvordan det var gået med bruddet for det umage unge par.









Kapitel 7


Jeg fortalte Jens, at på min bagside er en hul indgang og den kan man bruge til at heles med. Jens stod stille og lyttede. Jeg fortalte ham lidt om min hemmelighed og han blev nysgerrig. ”Ja gå du bare om og se, du må gerne gå ind,” sagde jeg. De andre træer rømmede sig lidt og trak i deres rødder. Jeg havde ikke planer om at indvie ham i hele min hemmelighed, før han havde fået lidt mere info.


Jens gik om bag ved og ind i min hule stamme.” Ja nu står du inden i mig,” sagde jeg og Jens svarede, ”Nej hvor hyggeligt, kan du så hjælpe mig med min ulykkelige kærlighed,” spurgte Jens. ”Nej Jens,” svarede jeg, ikke før du har løst et par opgaver for mig. ”Nå hvad er det så?” spurgte Jens, med rungende stemme. ”Det lyder sjovt herinde.” sagde Jens. ”Ja det kilder sådan i min mave når der er besøg,” svarede jeg. ”Jamen du har da ingen mave, du er jo et træ?” udbrød Jens. ”Ja,” svarede jeg, men det kalder vi det bare.


”Ok Jens, hør nu godt efter,” sagde jeg. Du skal have fat i din far og du skal gå i dialog med ham, for at prøve at forstå hans bevæggrunde til at forlade din mor og dig. Den anden opgave handler om, at du skal arbejde med tilgivelse og det er livslangt. ”Jamen så vil du jo aldrig vise mig din hemmelighed, hvis det er en livslang proces, vil du det?” spurgte Jens.” ”Nu må vi se Jens, du må fortælle mig løbende, hvordan det går med at møde din far, er vi enige?” spurgte jeg Jens. ”Ja,” svarede Jens og så fortvivlet ud.


Da Jens gik hjem fra skoven, kunne jeg ikke høre hans tanker længere. Så snart han havde passeret skovgrænsen og kom op på landevejen stoppede det simpelthen.









Kapitel 8


Hjemme i huset var der koldt. ”Jeeens!” råbte hans mor, du skal hjælpe til herhjemme, det laver ikke sig selv og du skal handle ind til aftensmad.” Jens kunne mærke en irritation over hans mors evige formaninger. Han tænkte at det var på tide at tale med sin mor om hvorfor, hans far var gået fra dem, men han havde ingen intentioner om at fortælle hvorfor, han sådan lige pludselig var blevet så nysgerrig.


Ved spisebordet spurgte han, ”Du mor, hvordan er det nu med far, hvorfor gik han fra os?” ”Det gider jeg overhovedet ikke tale om og det ved du godt. Det gamle fjols kunne ikke klare mosten og så skred han, at jeg så ikke vidste, at han havde et forhold til hende blondinen, gør det jo ikke bedre. Jeg kan godt sige dig, at hvis jeg havde vidst det, havde jeg kylet ham ud for længst.” sagde hans mor. ”Du lyder temmelig hård, har du altid været sådan, for så kan jeg godt forstå at ingen kan holde dig ud,” sagde Jens. ”Ja jeg ved det godt, men du kender mig da, jeg mener det ikke så slemt. Dengang jeg arbejdede på fabrik, talte vi sådan til hinanden og det gjorde vi så også herhjemme, måske det blev for meget for din far?” sagde hans mor. ”Ok, det forstår jeg, men det kan vist ikke kun være det, sagde Jens. ”Er du gal jeg blev ked af det, men det kan du vist ikke huske, jeg blev deprimeret og havde svært ved at klare hverdagen, godt din tante, hjalp til i den periode, det er sgu hårdt at blive skilt, at du ved det.” sagde hans mor. ”Jeg er glad for at vi taler om det, jeg vil gerne vide mere,” sagde Jens, men hans mor afbrød. ”Prøv nu at høre her, der skete meget dengang og jeg skal fortælle dig lidt mere i morgen, så kan jeg vise dig nogle gamle billeder som ligger på loftet.


Jens havde en bagtanke med det hele, for han havde ikke helt forstået opgavens fulde omfang, som træet havde givet ham, men vidste at han skulle gå den vej, for at lære sin far bedre at kende, hvis det overhovedet kunne lade sig gøre.


Han var fanget i et dilemma omkring nysgerrighed og en skjult dagsorden, formålet var midlet undervejs. Selvfølgelig ville han gerne komme mere i kontakt med sin far, men på den anden side kunne det være meget sårende, det værst var, ikke at kende sandheden.


Da Jens lå på sit værelse, tænkte han på sin far og havde mange forestillinger, måske kunne han vise ham træet en dag og måske kunne de opleve alt muligt sammen. Tankerne steg til hovedet og han satte lidt musik på for at glemme lidt. ”Jeeensss!” råbte hans mor. ”Nej nu må det være nok,” tænkte han og gjorde klar til et skrål tilbage, men tog det i sig, for tiden var ikke inde til at være uvenner med mor. ”Ja mor, hvad er der,” svarede Jens. ”Kan du ikke lige gå ud med skraldespanden for mig og så køre i supermarked og handle lidt ind, du får en seddel med?” spurgte hans mor. Da Jens kom tilbage, var solen gået ned og han faldt slumrende i søvn på sin seng med tøj på og havde glemt at børste tænder.


Næste morgen skulle vise sig at blive noget anderledes end han havde regnet med. På køkkenbordet lå et fotoalbum og der var dampende kaffe. ”Er du sulten,” sagde hun og Jens fik brød, de skulle rigtigt hygge sig. ”Nej hvor spændende, det er længe siden jeg har set i vores familiefotos,” sagde Jens. ”Ja det er derfor jeg har taget nogle billeder frem du skal se på. Nogle af dem er fra tiden, hvor din far og jeg boede sammen,” sagde hans mor. Der var særligt nogle af dem hvor de så glade ud sammen, nogle fortalte endda, at der var kærlighed imellem dem. ”Hvad gik så galt? spurgte Jens. ”Jamen der var meget der gik galt, din far arbejdede for meget og jeg sled i det på fabrik, vi kæmpede for at tjene til hus og hjem. Du skulle have tøj på kroppen og tiden var ligesom imod os,” svarede hans mor.” ”Ah! Mor, det er da ikke grundlag nok, der må ligge noget bag?” holdte Jens fast. ”Sig mig hvorfor er du så nysgerrig?” spurgte Hans mor. ”Jamen det er jo fordi jeg føler jeg er kommet i sådan en alder, hvor jeg gerne vil kende til mine rødder,” sagde Jens. ”Jamen lille ven dog, du er jo kun 14 år.” sagde hans mor. ”Joh! men alligevel,” svarede Jens. ”Ok,” sagde hans mor og smilte, så skal du høre godt efter, men du må love mig aldrig at fortælle det til nogen,” sagde hans mor. ”Det lover jeg, Amager halshug,” svarede Jens. ”Så hør her,” sagde hans mor.









Kapitel 9


Hun startede med at fortælle, at hun havde en veninde som hun havde kendt i mange år og som hun virkelig holdt af. Jens kunne godt mærke, at de begge sådan set var på dybt vand, fordi hans mor var ved at fortælle noget, som man normalt ikke fortæller sine børn. Hun havde et forhold til sin veninde og de var som to skeer i en æske. Senere da hun mødte hans far Ole, gled de fra hinanden, men det var ikke uden store kvaler og indre konflikt, både for hans far og for hans mor, men også for veninden.


Veninden kom sådan ikke lige ud af billedet, før et par år efter. Det var omkring der hvor Jens blev født. Hans far Ole vidste godt besked og det var ofte at de blev uvenner alle tre, selvom de prøvede at acceptere forholdene. Jens far havde besluttet sig for, at blive hos hans mor og særligt med en graviditet, troede han at han kunne holde vandene adskilt. Men sådan skulle det ikke gå. Veninden kom ind imellem forbi og nogle gange rejste moren hen til hende og overnattede nogle weekender.


Jens far røg op i det røde felt for ingenting og var godt jaloux. Hans mor var også godt forvirret og kunne ikke give slip på hverken den ene eller den anden. En dag fik han nok, da han tog sin kone i at være sammen med en anden og afbrød deres seance, ved at tage fat i dem begge. Han langede veninden en på hovedet og moren fik også en på kassen. Der var skrål, jammer og klage. Jens far blev ked af det og brød sammen, de var alle tre ulykkelige. Jens spurgte” Var jeg født dengang det gik helt galt?” ”Ja, men du var vist ikke mere end et eller to år,” svarede hans mor. ”Jeg syntes ikke, jeg kan huske nogen skreg eller græd,” sagde Jens.


”Nej selvfølgelig ikke, du var jo ikke så gammel, men jeg kan huske, at du vågnede den nat og at jeg gjorde klar til at flytte,” forklarede hans mor. ”I var sgu da nogle rodehoveder”, sagde Jens. ”Ja det har du ret i, men sådan var det altså. Det var nogle svære år for os alle.” svarede hans mor. ”Hvornår gik det så op for jer, at det slet ikke kunne fungere?” spurgte Jens. Hvad mener du, mener du sådan da det gik helt forbi?” spurgte hans mor ”Ja,” svarede Jens.


Hans mor fortalte, at de sådan set godt vidste, at deres trekantdrama ville ende en dag, men at der var mange følelser forbundet imellem dem. ”Din far var mig også utro,” sagde hans mor.”


”Det er da løgn?” sagde Jens. ”Nej nu skal du høre.” Se det er sådan, at din far også var sammen med min bedste veninde. Det er derfor jeg ikke ser hende mere,” fortalte hans mor. ”Ja hvad kan man ellers forvente,” grinte Jens, som syntes det hele var blevet lidt for meget.


I baghovedet havde han dog en klar mission, som var højere end sandheden om hans far og mor og deres fælles veninde. Så han tænkte på at få flere oplysninger ud af sin mor. Jens sagde ”mor, selvom det er en vild historie og i har fjollet rundt, er det da ganske hyggeligt, at sidde her og høre på galninge. ”Ja den er god med dig, bare vent til du klumrer rundt i det, man kan aldrig vide,” konstaterede hans mor. ”Ja ja mor, tag det nu roligt, og fortæl mig om, hvordan far mødte hende blondinen, han er sammen med nu,” spurgte Jens. ”Det skal jeg fortælle dig, svarede Jens mor. Se efter vi var gået fra hinanden, gik der ikke mere end to måneder, før din far fandt en anden. Hun ligner min gamle veninde, hun har næsten det samme ansigtsudtryk og samme farve hår.”


Hans mor fortalte at hun ikke havde haft nogle forhold efter Jens far, på nær et par besøg af veninden engang imellem og de ses stadig,” grinte hun. ”Nu stopper du, hvad mener du mor? hvad har du gang i?” Du sagde jo lige at, i ikke så noget til hinanden,” sagde Jens og så forskrækket på sin mor. ”Du vil da ikke sige, at den gamle børste ved navn Sille, som skulle være din strikke og bingo ven, også er en kæreste og så af samme køn, nu kan jeg vist ikke tåle at høre mere,” udbrød Jens, da det hele var kommet lidt fortæt på. ”Så så, Jens tag det nu roligt, sådan noget er helt i orden nu til dags,” sagde hans mor, men Jens var helt forvirret og havde brug for frisk luft, så han besluttede sig for at besøge sit hemmelige træ, sådan bare for at finde normaliteten igen. ”Kan vi ikke holde en pause her og så snakke om dig og far og hvem i ellers har noget tilfælles med, en anden dag,” sagde Jens og gik op på sit værelse. Han kunne høre hans mor grine i baggrunden, imens hun tændte en smøg og skænkede kaffe op. Jens lå på sin seng og tænkte på, hvad hans skulle fortælle træet.









Kapitel 10


Efter et par timer stod han ved træet igen, sådan for lige at blive akklimatiseret. Han fortalte træet, at den var helt gal med hans mor og far og det var noget af en opgave han var blevet sat på, men at han nok skulle fuldføre missionen. Træet lagde sine blade rundt om ham og sagde,” ”Jeg har jo ikke sagt, det skulle være nemt, men det vil du nok finde ud af hen af vejen.”


Jens så ud over søen og tænkte på sin mor. Det med hendes veninde var underligt at tænke på. Det var ligesom, at der blev fyldt nogle huller ud, noget der fik små puslebrikker til at falde på plads. Der var uforklarlige tidspunkter og episoder, som Jens havde oplevet omkring hans mor, som gav mere mening, da han nu forstod, at hun så en kæreste af samme køn, men hun var god til at skjule det.


”Jeg kan godt forstå du er lidt forvirret,” sagde træet til Jens. Der er noget at fordøje, men tiden vil hjælpe dig, siger min erfaring mig. ”Hvad mener du?” spurgte Jens træet. ”Joh! det forholder sig sådan, at jeg har lært mange mennesker at kende og at det ikke er første gang jeg har oplevet og hørt om sådan nogle historier. ”Hvis du går ind i mit skjulested og ser godt efter, er der en souvenir fra de sovende,” sagde træet ”Hvad mener du?” spurgte Jens. ”Joh! De sovende sidder i min bark og jeg beholder en bid af dem og deres sjæl, et aftryk for hver gang de fejler.” svarede træet. Jens så underligt på træet og prøvede at vriste sig fri af dets grene, som holdt om ham.


”Inden du går ind og leder vil jeg fortælle dig lidt mere, men jeg stoler på dig, skal du vide,” sagde træet med en vis alvor. Jens var utålmodig, men lyttede godt efter. ”Se den der fejler, er den sovende. Dem der ikke gør et forsøg på at løse de opgaver, jeg stiller dem,” sagde træet. Eller den som er så illoyal over for den oprigtighed i livet som kræver at stå til ansvar for udvikling. ”Jamen hvad gør du med dem?” spurgte Jens.


”Ikke noget,” svarede træet og holdte lidt på hemmelighederne. ”Vi har meget at se til og du skal fortsætte din dialog med din mor og komme i kontakt med din far,” sagde træet. ”Jamen jeg må ind og se, hvad du snakker om, før jeg går hjem,” svarede Jens. Jens gik om på bagsiden og ind i træet. Der var næsten bælgmørkt, men da han så op, løftede træet, sine grene hvor månen lyste ind og frem kom ansigter på indersiden af barken. De skiftede langsomt, men flydende i udtryk og farve, der var knitrende glimmer i, som om de hørte en anden tid til. Jens skreg og løb ud, men træet tog fat i hans ben med en gren og lod ham falde blødt i skovbunden. ”Jens, du skal ikke være bange, det er ingen straf at være på mit alter,” sagde træet. Jens græd og var bange, men efter et stykke tid faldt han til ro. Det er for dem der lader livet passerer uden indhold og har givet op, men også for den med succes”, sagde træet overbevisende. ”Jeg er bange,” sagde Jens. ”Jeg ved du kommer igen Jens. Vi ses når du har behov for at tale med mig, håber du bringer nyt og ikke forbliver sovende.” sagde træet. Jens gik stille hjem og lagde sig på sin seng, han var dybt opsat på at vide mere, men han var klar over at før han kunne komme tilbage, skulle han bringe nyt.

Når Jens var belastet var det mest, når hans mor ikke kunne se så godt. Hun jamrede og klagede sig og trak alt for meget på Jens. ”Jeeens!” råbte hans mor og så blev han sat i gang med alverdens gøremål, samtidig med at hun hulkede og klagede sig over sit dårlige syn. ”Jeg er ved at blive blind Jens,” sagde hans mor når det stod værst til, men Jens pudsede hendes briller og trøstede hende, så godt han kunne.


Ofte talte de om, hvordan hun skulle huske Jens, når hun mistede synet. Jens havde aldrig kunnet vende sig til tanken om at hans mor en dag ikke kunne se mere. En aften fik hun et hysterisk raserianfald. Det bestod at indre kaos og ondskab, som gik ud over Jens. ”Jeg kan ikke se,” havde hun sagt, selvom Jens godt vidste at hun kunne se endnu. Hun gik rundt i sin natkjole og hjemmesko, med fedtet hår og slog ud efter Jens. ”Hvor er du knægt, jeg skal fandme gi dig, skal jeg.” råbte hans mor. Engang ramte hun Jens med en vandrestok lige i ansigtet og Jens fik et ordentligt mærke i hovedet. ”Du er ond mor” sagde Jens. ”Jamen du skal huske mig og have et minde at tænkte tilbage på, når jeg ikke er her mere,” sagde hans mor. Jens havde lyst til at slå tilbage, men det blev ved tanken, heldigvis.


Han holdt af sin mor, selvom hun var lidt tosset, og når hun var i sit ondskabsfulde hjørne, var det ikke sjovt at være ham. Hun brød altid sammen efter sit raserianfald og Jens pudsede hendes briller imens han prøvede at rumme det forkvaklede væsen. ”Jeg vil ikke være blind,” sagde hun og Jens stod magtesløs tilbage.


Jens spurgte en dag, da hans mor var ved at få et flip, om hun stadig var glad for hendes veninde, for ligesom at dreje tankerne over på noget andet. Så talte de i timevis om Sille hendes veninde og at hun havde lovet hende at de skulle flytte sammen, når Jens skulle flytte for sig selv. Sille havde lovet hende en førerhund og ville lave god plads til hans mor. Jens var noget forbavset, men prøvede at forstå hans mors vilde ideer. det med førerhunden syntes han var en god ide. Sille havde han kendt i mange år, dog ikke som sin mors kæreste. Det var nyt.

